 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቶክዮ ዋዕላ መራሕቲ ሃገራት ኣፍሪቃን ጃፓንን ተዛዚሙ 30 ነሓሰ 2019 ምንጪ ስእሊ, Getty Images መግለጺ ስእሊ, መራሕቲ ሃገራት ኣፍሪቃ ኣብ ዋዕላ ጃፓን ቲካድ 2019 ሃገራት ኣፍሪቃ ዕዳ ከየብዝሓን ኣብ ቅልውላው ዕዳ ከይኣትዋን ቀዳማይ ሚኒስተር ጃፓን ሸንዞ ኣቤ ተማሕጺኑ ንሱ ኣብ ምዝዛም ናይቲ ኣብ ጃፓናዊት ከተማ ዮኮሃማ ክከካየድ ዝቐነየ ብዓለምለኻዊ ዋዕላ ቶክዮ ንልምዓት ኣፍሪቃ Ticad ዝፍለጥ ሓበራዊ ኣኼባ መራሕቲ ሃገራት ኣፍሪቃን ጃፓንን ነቲ ለበዋ ኣመሓላሊፉ እቲ ምሕጸና ነታ ኣብ ኣፍሪቃ ዘለዋ ቁጠባዊ ንጥፈታት እናዓበየ ዝመጽእ ዘሎ ቻይና እትህቦ ዘላ ለቓሕን ዘነጻጸረ ምዃኑ ይግመት ቀዳማይ ሚኒስትር ኣበ ሃገሩ ኣብ ኣፍሪቃ እትገብሮ ወፍሪ ኢንቨስትመንት ኣብ ዓይነት ዘተኮረን ብጃፓናውያን ትካላት ዝተደገፈ ክኸውን ከምዝደሊ ነቶም ኣብቲ ዋዕላ ዝተረኽቡ መራሕቲ ሃገራት ኣፍሪቃ ገሊጹ ቻይና ኣብ ኣፍሪቃ ዝገብሮም ፕሮጀክታት ንጃህራ ኣይኮኑን ትብል መንግስቲ ቻይና ድምር ወለድ ልቓሕ ኢትዮጵያ ሰሪዙ ጃፓን ኣብ 30 ሃገራት ኣፍሪቃ ንኪኢላታት ገንዘባዊ ለቓሕን ሓደጋታቱን ከተስልጥን መደብ ከም ዘለዋ ኣፍሊጣ ቁጠባ ናይታ ኣህጉር ንምምሕያሽ ተወሰኽቲ ነጋዶ ከም ዘድልይዋ እቲ ሓደ ካብቶም ነቲ ዋዕላ ዝመርሑ ሺንዞ ኣበ ተዛሪቡ እቲ ዋዕላ ቻይና ኣብ ኣፍሪቃ ዘለዋ ጽልዋ እናሰፍሐ ኣብ ዝመጽአሉ እዋን ዝካየድ ዘሎዩ ጃፓን ኣብ ኣፍሪቃ ዘለዋ ስትራተጂ ዘይከም ቻይና ኣብ ውሑስ ዝኾነ ገንዘባዊ ደገፍ ዝተመስረተ ምዃኑን ነተን ሃገራት ኣብ ቅልውላዉ ዘየእቱንዩ ክትብል ትምጉት ቻይና ኣብ ኣፍሪቃ ዘለዋ ቁጠባዊ ፓሊሲ ነተን ብቐሊሉ ካብኣ ናይ ገንዘብ ልቓሕ ዝረኽባ ሃገራት ኣብ ናይ ዕዳ ቅልቅላው ኣእቲኻ ናብኣ ተጸጊዐን ከም ዝነብራ ምግባርዩ ዝብል ክስታት ክቐርበላ ጸኒሑዩ ኣብቲ ዋዕላ ብዛዕባ ጸጥታ ኣፈታትሓ ጎንጽታትን ሰላምን ዝብሉ ዛዕባታትውን ከም እተዘርበሎም ተፈሊጡ ኣብ መበል 32 ዋዕላ ሕብረት ኣፍሪቃ ዝሓለፉ ውሳነታት እንታይ እንታይ እዮም? 